पटना। राजधानी पटना के अधिवेशन भवन में आज कला, संस्‍कृति एंव युवा विभाग द्वारा आयोजित बिहार कला पुरस्‍कार समारोह सफलतापूर्व संपन्‍न हो गया, जिसमें राज्‍य भर से आये विभिन्‍न विधाओं के 24 कलाकार को मुख्‍य अतिथि बिहार के उप मुख्‍यमंत्री श्री सुशील कुमार मोदी के द्वारा सम्‍मानित किया गया और प्रशस्ति पत्र भी दिया गया। (सूची नीचे देखें) इससे पहले कार्यक्रम की विधिवत शुरूआत दीप जला कर उप मुख्‍यमंत्री श्री सुशील कुमार मोदी, कला, संस्‍कृति एवं युवा विभाग के मंत्री श्री कृष्‍ण कुमार ऋषि और बिहार सरकार के मुख्‍य सचिव श्री अंजनी कुमार सिंह ने की।